(**НАСЛОВ НА ДИПЛОМСКИОТ ТРУД**)

дипломски труд изработен од

(**име и презиме на студентот**)

ментор: (**име и презиме**)

Скопје (датум)

 Дипломскиот труд може да биде во вид теориско излагање на некоја тема, проблем и сл. или изработка на експеримент. Доколку се работи за теориско излагање, треба да ги содржи следниве делови:

 **Вовед**

|  |
| --- |
| Се изнесуваат накусо општите податоци кои се областа на разгледуваната тема на дипломскиот труд. Студентот тука треба да покаже основни познавања на темата што ја обработува. |

|  |
| --- |
| По воведот следи посебниот дел, каде што се разгледува и елаборира конкретната тема на дипломскиот труд. Може да се состои од повеќе делови и подделови, зависно од темата. Тука студентот треба да покаже умешност во користењето на научна и стручна литература (книги, списанија, интернет), и овие податоци да знае да ги поврзува и да ги сублимира во една логична целина. Покрај пишан текст, можат (а и пожелно е) да се користат и слики, шеми, графикони и сл. Сите тие треба да имаат наслови и евентуални објаснувања. На крајот од излагањето треба да стои и евентуално резиме и заклучок.**Цитирање:** Секој стручен и научен труд мора да содржи референци за литературата која е користена при неговата изработка. Според тоа, секој навод што е земен од некој литературен извор, студентот треба да го нотира. Постојат два начини на цитирање. Едниот е со наведување на авторот/авторите од каде што потекнува наводот, како и годината во заграда, во оригинал (на пр. Evans, 2003). Доколку се двајца автори, се ставаат презимињата и на двајцата (на пр. Evans и Harrison, 2003), а доколку се повеќе од двајца се става презимето на првиот автор и кратенката *и сор.* (на пр. Evans и сор., 2003). Вториот начин е со нумерирање на наводите со бројки во заграда. За сликите, графиконите, шемите кои се користат, а не ги изработил самиот автор на трудот, вредат истите правила за цитирање, односно по насловот во заграда се става изворот на референцата. |

 **Литература**

|  |
| --- |
| Ова претставува листа на сите публикации кои се цитирани во дипломскиот труд, со комплетни податоци за истите. Изработката на оваа листа зависи од начинот на цитирање. Доколку наводите во текстот се цитираат според авторите, тогаш листа се прави според азбучен ред. Доколку цитирањето е со нумерација на наводите, тогаш листата се прави според редоследот на цитирање во текстот од реден број 1 па натаму. Секоја референца треба да го содржи следново: презиме и иницијали на името на авторот/авторите, наслов на публикацијата, име на списанието кое ја објавило, број на волуменот, година и почетна и завршна страница (на пр.: Shapiro L, Scherer PE: The crystal structure of a complement-1q family protein suggests an evolutionary link to tumor necrosis factor. Curr. Biol. 8:6, March 1998, 335–338). Доколку е цитат од книга, се дава авторот/авторите, насловот на поглавјето, насловот на книгата, издавачот и годината на издавање. За овој дел студентот е најдобро да се консултира со менторот. |

 Доколку е заснован на експеримент, дипломскиот труд треба да ги содржи следниве делови:

 **Вовед со преглед на литература**

|  |
| --- |
| Треба да ги содржи актуелните сознанија достапни од стручната и научната литература (книги, списанија, интернет) кои се однесуваат на изработената тема. Тука студентот треба да покаже умешност во користењето на оваа литература, и достапните податоци да знае да ги поврзува и да ги сублимира во една логична целина. За начинот на цитирање види погоре. На крајот од ова излагање треба да се изнесе целта или целите поради која/кои се извршува експериментот, односно што треба се докаже до извршениот експеримент. |

 **Материјал и методи**

|  |
| --- |
| Тука треба да се изврши детален опис најпрво на предметот на испитувањето. Доколку се тоа животни треба да се наведе видот, возраста, полот, расата, евентуално физиолошката состојба (гравидни, негравидни и сл.) и здравствениот статус (здрави, заболени, од кое заболување и сл.). Обично, во секој експеримент постои контролна и една или повеќе експериментални групи. Истите треба да бидат детално опишани (број на животни во групата, и нивните особини). Доколку предмет на испитувањето е некаков производ (лек, вакцина, сточна храна и сл.) исто така и за него треба да има детални податоци (состав, производител, количество и сл.). Потоа мора да следи опис на самиот експеримент, односно на експерименталните методи. Се наведуваат сите реагенси, китови и сл. што се користат во експериментот, самата процедура на експерименталната метода/методи (на пример опис на биохемиската реакција, насадување на култура и сл.), како и на кои апарати секоја експериментална метода е извршена. Треба да се наведе и институцијата во чија лабораторија се спроведува експериментот. На крајот, треба да се наведе и начинот на статистичката обработка на податоците, како и софтверот кој е за таа цел применет (доколку се користи таков). |

 **Резултати**

|  |
| --- |
| Се дава табеларен или графички приказ на добиените резултати, и ист таков приказ на податоците од статистичката обработка на резултатите. Притоа, можат да се дадат и кратки текстуални коментари на статистичките податоци. |

 **Дискусија и заклучок**

|  |
| --- |
| Ова е најважниот и воедно најтешкиот дел од целиот дипломски труд, каде што на студентот ќе му треба најголема помош од менторот. Во овој дел следи коментар на добиените резултати, нивно споредување со податоците од литературата, образложение што би била причината за добиените резултати, колку соодветсвуваат со она што се очекувало пред изработката на експериментот итн. На крајот треба да следи заклучок, кој всушност ќе биде одговор на она што е поставено во целите наведени во Воведот. |

 **Литература**

|  |
| --- |
| За начинот на цитирање види погоре. |

Технички податоци за самиот текст:

Големината на маргините, видот и големината на фонтот, како и проредот треба да се стандардни, односно како што се зададени во Word, изборот на фонтот е на самиот студент, важно е да биде латиничен со македонска поддршка.